CELEX: E2007J0009
Language: hu
Date: 2008-07-08 00:00:00
Title: A Bíróság ítélete ( 2008. július 8. ) az E-9/07. és E-10/07. sz., L'Oréal Norge AS (E-9/07. és E-10/07. sz. ügy); L'Oréal SA (E-10/07. sz. ügy) kontra Per Aarskog AS (E-9/07. sz. ügy); Nille AS (E-9/07. sz. ügy); Smart Club AS (E-10/07. sz. ügy) egyesített ügyekben (A védjegyoltalom kimerülése)

30.10.2008   
            
            
               HU
            
            
               Az Európai Unió Hivatalos Lapja
            
            
               C 275/20
            
         
      A BÍRÓSÁG ÍTÉLETE
   
   (2008. július 8.)
   az E-9/07. és E-10/07. sz., L'Oréal Norge AS (E-9/07. és E-10/07. sz. ügy); L'Oréal SA (E-10/07. sz. ügy) kontra Per Aarskog AS (E-9/07. sz. ügy); Nille AS (E-9/07. sz. ügy); Smart Club AS (E-10/07. sz. ügy) egyesített ügyekben
   
      (A védjegyoltalom kimerülése)
   
   (2008/C 275/09)
   Az egyrészt a L'Oréal Norge AS és a L'Oréal SA, másrészt a Per Aarskog AS, Nille AS és a Smart Club AS közötti E-9/07. és E-10/07. sz. egyesített ügyekben a Follo tingrett (Folloi Kerületi Bíróság), valamint az Oslo Tingrett (Oslói Kerületi Bíróság) által a Bírósághoz intézett, a védjegyekre vonatkozó tagállami jogszabályok közelítéséről szóló, 1988. december 21-i első tanácsi irányelv (89/104/EGK) értelmezésére vonatkozó kérelmek tárgyában az elnökként eljáró Thorgeir Örlygsson bíróból, Henrik Bull előadó bíróból és Martin Ospelt ad hoc bíróból álló Bíróság 2008. július 8-án a következő ítéletet hozta:
   
                
            
            
               
                  A védjegyekre vonatkozó tagállami jogszabályok közelítéséről szóló, 1988. december 21-i első tanácsi irányelv (89/104/EGK) 7. cikkének (1) bekezdése úgy értelmezendő, hogy az a szóban forgó áruk származásától függetlenül kizárja a védjegyoltalomból eredő jogok egyoldalú nemzetközi kimerítését vagy annak fenntartását.